ΓΡΑΠΤΗ ΕΡΩΤΗΣΗ E-3507/02

υποβολή: Giacomo Santini (PPE-DE) προς το Συμβούλιο

(10 Δεκεμβρίου 2002)

Θέμα: Επιδημία γρίπης των ορνίθων στην Ιταλία

Στις επαρχίες της Verona, Mantova και Brescia έχει ξεσπάσει επιδημία γρίπης των ορνίθων από τον ιό Η7Ν3 χαμηλής παθογενετικότητας η οποία, μέχρι στιγμής, έχει εξαπλωθεί αποκλειστικά στις αγροτικές εκμεταλλεύσεις εκτροφής γαλοπούλας. Προκειμένου να ελεγχθεί η εξάπλωση της επιδημίας, οι αρμόδιες ιταλικές αρχές θα ζητήσουν την έγκριση της ΕΕ για να εμβολιάσουν τα ευαίσθητα είδη στις περιοχές κινδύνου.

Όμως, η προσφυγή σ' αυτή την πρακτική ενδέχεται να έχει ως επίπτωση τη μη δυνατότητα εξαγωγής από την Ιταλία προς ταπόλοιπα κράτη μέλη προϊόντων πουλερικών που προέρχονται από τις περιοχές εμβολιασμού. Από τις τρεις ως άνω επαρχίες προέρχεται το 80 % περίπου της ιταλικής παραγωγής γαλοπούλας που αντιστοιχεί στο 20 % της συνολικής παραγωγής.

Είναι ως εκ τούτου σαφές ότι η ενδεχόμενη απαγόρευση θα συνεπάγεται:

- μείωση κατά 20 % της παραγωγής γαλοπούλας·

- εισαγωγές κρέατος πουλερικών από τρίτες χώρες (Βραζιλία και Ταϊλάνδη)·

- την απώλεια της γερμανικής αγοράς.

- πιθανή μείωση της ακτίνας εμβολιασμού με συνεπαγόμενο κίνδυνο διαιώνισης της επιδημίας και μετάλλαξη του ιού από χαμηλής σεψηλή παθογενετικότητα.

Λαμβάνονταςπόψη τα ανωτέρω,

1. δύναται να καταδείξει το Συμβούλιο κατά πόσο μπορεί να επιτραπεί ο επείγων εμβολιασμός διατηρώντας τη δυνατότητα της εξαγωγής προς τα κράτη μέλη· Σημειωτέον ότι αυτή η δυνατότητα είχε δοθεί στη διάρκεια της προηγούμενης επιδημίας που είχε ξεσπάσει το 2000, όταν οι κτηνιατρικές δοκιμές DIVA είχαν καταστήσει δυνατή τη διάκριση των ζώων που είχαν πληγεί από την ασθένεια αυτή και εκείνων που κατέδειξαν θετικά αποτελέσματα εξαιτίας του εμβολιασμού.

2. Είναι δυνατόν να γίνει εμβολιασμός στα ζώα μίας ευρείας περιοχής με ετερόλογο εμβόλιο (H7N1) και να συνεχίσει να επιτρέπεται η εξαγωγή εξασφαλίζοντας με απόλυτη βεβαιότητα ότι το ζωικό κρέας που θα εξάγεται δεν προέρχεται από ζώα-φορείς του ιού δεδομένου ότι τα ζώα αυτά πριν τη σφαγή ήτανγιή·

Απάντηση

(5 και 6 Μαΐου 2003)

Το Συμβούλιο παρακολουθεί πάντα με μεγάλη ανησυχία την εμφάνιση και την εξέλιξη επιδημιών όπως της γρίπης των ορνίθων που πλήττει σήμερα την Ιταλία, στην οποία αναφέρεται ο αξιότιμος κ. βουλευτής.

Το Συμβούλιο εξέδωσε την οδηγία 92/40/ΕΟΚ που θεσπίζει κοινοτικά μέτρα για την καταπολέμηση της ασθένειας αυτής.

Το Συμβούλιο, κατά την έκδοση της οδηγίας 92/40/ΕΟΚ, έκρινε ότι η διαχείριση μιας επιδημίας αυτού του είδους πρέπει να εμπίπτει, κατ'αρχάς, στις αρμοδιότητες τωνγειονομικών κτηνιατρικών αρχών των κρατών μελών οι οποίες μπορούν να θέτουν σε εφαρμογή αυστηρότερα μέτρα. Ωστόσο, σύμφωνα με το άρθρο 21 της προαναφερόμενης οδηγίας, η φροντίδα της αξιολόγησης των μέτρων αυτών, και, ει απαραίτητο, η θέσπιση ειδικών μέτρων εφαρμογής, πουποβάλλονται στην μόνιμη επιτροπή για την τροφική αλυσίδα και τηνγεία των ζώων ανατίθενται στην Επιτροπή.

Η Επιτροπή ασκεί τις αρμοδιότητές της κυρίως για την αξιολόγηση των εμβολίων και των μεθόδων διάγνωσης καθώς και για την ελάφρυνση των περιορισμών εμπορίας που αναφέρθηκαν από τον αξιότιμο κ. βουλευτή, και εγκρίνει τις συναφείς αποφάσεις.

Ως εκ τούτου, το Συμβούλιο καλεί τον αξιότιμο κ. βουλευτή ναποβάλει το ερώτημά του απευθείας στις αρμόδιες αρχές.